Eesti-Soome-Rootsi ühistööna valminud suurfilm IGITEE jutustab ühest ajaloo hämarusse suikunud peatükist – Soome ameeriklaste saatusest nõukogude režiimi all. 1930. aastate Suure Depressiooni aegu kutsub Stalin kogu maailma töölisi üles ehitama uut sotsialistlikku ühiskonda, mis baseeruks õiglusel, võrdsusel ja vabadusel. Kutsele vastab üle 10 000 Skandinaavia päritolu ameeriklase. Nende hulka satub ka pereisa Jussi Ketola (Tommi Korpela).
#000000
Kapitalismis pettununa on Jussi Ameerikast töölt tagasi kodumaale Soome naasnud ajal, mil riigis tõstab pead paremäärmuslik liikumine. Ühel saatuslikul suveööl tullakse Jussile tema tallu järele, et ta metsas hukata. Haavatuna õnnestub tal jälitajate käest põgeneda ja ületada Nõukogude Liidu piir. Venemaal tabavad meest aga järgmised katsumused. NKVD suunab ta salakuulajana ameerikaste poolt asutatud sotsialistlike tööliste paradiisi kujutavasse ideaalkolhoosi “Hopea”. Olles võõrastele oma ja omadele võõras peab Jussi vastu seisma kurjuse ülemvõimule. Lahutatud oma perest ja kodumaast on ainus võimalus ellu jäämiseks kohaneda sealsete oludega, alluda kommunistlikule ajupesule ning mitte murduda salapärase NKVD kõrge ohvitseri (Lembit Ulfsak) surve all. Ainus mõte, mis aitab Jussil selles võitluses vastu pidada, on lootus koju pääsemisest. Kuid peagi poliitilised tuuled pöörduvad ja välismaalased muutuvad Stalini režiimi silmis kahtlaseks elemendiks, kellest on vaja vabaneda. Ideaalid purunevad, külad põlevad, inimesed kaovad. Ent lootus sureb viimasena.
#000001
Film on soome keeles eesti- ja venekeelsete subtiitritega.
#000005